cyanic-selkie/wikianc huggingface dataset:
Væske
Oppdrift
Oppdrift er krafta som virkar på ein lekam senka i ei væske. Oppdrifta går alltid i retning av overflata, motsett retning av tyngda. Arkimedes lov seier at oppdrifta er like stor som tyngda av vatnet lekamen fortrenger. Positiv oppdrift vil seie at oppdrifta er større enn tyngden og lekamen vil stige mot overflata. Negativ oppdrift vil seie at oppdrifta er mindre enn tyngda og lekamen vil søkke mot botnen. Nøytral oppdrift vil seie at oppdrift og tyngda er like og lekamen er i ro.
Hydrodynamikk
Hydrodynamikk skildrar rørsla til væsker, som igjen er av to hovudtypar: straumar og bølgjer. Straum vil seie at det føregår ei masseforflytning. Ein deler ofte inn i to typar straum: laminær straum vil seie at væska strøymer langsamt, stabilt og utan turbulens. Turbulent straum vil seie at straumen er kaotisk. Ofte kan ein større straum ha både laminære og ikkje-laminære område. Bølgje vil seie at det er energioverføring utan netto masseoverføring. T.d. kan ei bølgje røre seg tvers over Atlanterhavet, medan vatnet eigenleg berre rører seg opp og ned. Dei store hava har ein særs komplisert bølgjedynamikk og det finst mange typar bølgjer. Ofte er desse bølgjene knytt til ei flate, anten havoverflata eller termiske sjikt. Tsunamibølgjer er bølgjer skapt av jordskjelv eller ras, som kan tilbakeleggje store avstandar, og skape stor skade når dei treffer land.
Pascallova
Pascallova skildrar trykket til ei væske i eit tyngdefelt, t.d. på jorda. Lova seier at trykkskilnaden mellom to punkt er proporsjonal med djupneendringa: med trykk P, djupne y, tettleik \rho, og tyngdeakselerasjon g. Dette tyder at trykket i havet blir større jo djupare ein kjem. Lova blir òg brukt til å lage barometer, der ein les av høgda av ei kvikksølvsøyle for å avgjere trykket.
Eulerlikningane
Eulerlikningane skildrar straum av ikkje-viskøse væsker. Eulerlikningane blir rekna som ei god tilnærming til mange typar væsker og er i omfattande bruk, sidan dei er fundamentalt mykje enklare å løyse ein Navier-Stokes-likningane.
Navier-Stokes-likningane
Navier-Stokes-likningane er den overordna teorien som skildrar rørsle av all typar klassiske væsker. Likningane er i den mest generell forma si særs vanskelege å handtere og hydrodynamikk er som fag er i hovudsak oppteke med å finne eigna skildringar for spesialtilfelle.
Relativistisk straum
Relativistisk straum tyder at straumsnøggleiken er særs høy, i nærleiken av lysfarten, og desse blir skildra med formlar som er Lorentz-invariante.
Væskeliknande tilstandar
Det finst ei rekkje fysiske system som flyt, men som ikkje eigenleg er væsker, t.d. straumen av sand i timeglas, leire, bolledeig, og snøre. Slike væskeliknande tilstandar er vanlege, men kan ikkje skildrast av Navier-Stokes likningar og manglar ein enhetlig teori.
Kvantevæsker
Ein superfluid er ein type væske som opptrer ved svært låge temperaturar. Superfluidar flyt utan viskositet. Helium er det einaste stoff som er kjent å bli superflytande væske.
Abstrakte væsker
Væskeomgrepet er òg nyttig for å skildre andre typar system som ein eigenleg ikkje tenkjar på som væskar. T.d. kan store atomkjernar skildrast som væskedropar og tett vekselverkande elektron i ein leiar som ei elektronvæske.
Kjemisk skildring
Kjemien er læra om korleis stoff endrar samansetnad, og i praksis føregår nesten alltid kontrollerte kjemiske reaksjonane i væsketilstand, òg når sluttprodukta er faststoff. Grunnen til at væsker er så viktige er at ein kjemisk reaksjon i faststoff føregår berre ved overflata, og at det vil vere svært vanskeleg å få reaksjonen til å gå kontrollert gjennom eit heilt stykke faststoff. Kjemiske reaksjonar med faststoff føregår nesten alltid med pulver, som i likskap med væske har stor overflate. I ei væske føregår den kjemiske reaksjonen i heile volumet til væska samstundes, om ho er blanda riktig, og reaksjonen er dermed rask og lettare å kontrollere.
Blanding av to væsker, eller ei væske og eit faststoff, kan anten karakteriserast som homogen eller heterogen. Homogen væske tyder at dei to partisipantane dannar ei einskapleg blanding, slik som vatn og saft. Heterogen væske vil seie at dei skil seg i to distinkte lag, som vatn og feitt, der feittet legg seg på toppen. Heterogen blandingar kjem bla når den eine væska er vassløyseleg og den andre er feittløyseleg. Ved blanding blir det danna ei fasehinne mellom væskene. Dette skjer fordi molekyla i den vassløyselege væska har polaritet, medan molekyla i den feittløyselege væska er upolare. Dersom blandinga blir tilsett eit stoff med mindre polaritet, vil fasehinna forsvinne og væskene blande seg. Dette skjer til dømes med aceton eller propanol i kondensfjernar, eller med såpe som er eit lengre molekyl med ein polar og ein upolar ende.
Mikroskopisk skildring
Ein fullverdig mikroskopisk teori for væsker finst enno ikkje. Likevel veit vi forholdsvis mykje om korleis væsker ser ut på mikroskopisk, dvs på atom- og molekylnivå. Dei mest basale likningane som skildrar væsker er dei same kvantemekaniske likningane som skildrar gassar, men desse kan ikkje løysast på same måte som for gassar. Løysinga for gassar byggjer på at vekselverknaden er svak mellom molekyla, medan dette ikkje er tilfelle for væsker. Det er tenkt at molekyla i væsker dannar klyngar som rører seg lite i tilhøve til kvarandre, men sidan væskar flyt må desse klyngene ha avgrensa storleik.
Jonny Vang
Jonny Vang er ein norsk film frå 2003. Han er regissert av Jens Lien etter eit manus av Ståle Stein Berg. Musikken var komponert av bandet Calexico. Filmen er ein dramakomedie frå ein liten stad i Gudbrandsdalen, der hovudpersonen Jonny Vang vil ordne opp i livet sitt, på fleire måtar.
Filmen vart rimeleg godt motteken av kritikarane og fekk Amandaprisen for «Beste skodespelar» (Aksel Hennie) i 2003, og han var også nominert til «Beste film». Prisen for «Beste skodespelar» vann filmen også på Brussels European Film Festival, der han i tillegg var nominert til Golden Iris. Filmen vann også «Beste film» på Salemo Shadowline Film Festival i Italia.
Handling
Jonny Vang (Aksel Hennie) bur på ein liten stad i Gudbrandsdalen. Han prøver å etablere ei verksemd som skal drive med oppdrett av makk, men ambisjonane hans er truga av banksjefen (Trond Brænne), som ikkje vil låne han den nødvendige pengesummen. Han bur med mor si, Brita (Marit Andreassen), og den vanskelege venen hennar, Odvar (Bjørn Sundquist). På toppen av alt dette, har han også eit forhold til Tuva (Laila Goody) – kona til bestevenen hans, Magnus (Fridtjov Såheim). Det vert ikkje betre når ein ukjend person slår han ned med ein spade …
Produksjon
Jonny Vang var debuten til Jens Lien som filmregissør. Lien hadde tidlegare etablert seg som reklamefilmregissør. Han hadde også vore representert to gonger på Cannes filmfestival, med kortfilmar. Han skildra filmen som «ein dramakomedie, ei saftig historie, liv, lyst og rock 'n' roll. Det er ein komedie på blodig alvor.»
Lien syntest fyrst at Hennie var for ung for rolla, men skodespelaren gav seg ikkje før han til slutt hadde overtala regissøren om at han var rett mann for rolla. Filmen, som finn stad i Gudbrandsdalen, vart filma på tettstaden Fåvang.
For å få løyve frå Calexico til å bruke musikken deira i filmen, måtte Lien personleg reise til USA. Han tok med seg ein uferdig versjon av filmen, men den einaste staden han kunne få spelt av ein VHS i PAL-formatet, var i ein videobutikk, der om lag 30 kundar såg på saman med bandet og regissøren, som måtte simultanomsetje for dei. Musikken er ei blanding av tradisjonell USA-amerikansk og meksikansk musikk og er henta frå albuma Spoke (1997), The Black Light (1998) og Hot Rail (2000).
Mottaking
Jonny Vang vart rimeleg godt motteken i den norske pressa. Dagbladet gav filmen fire av seks poeng og skrytte av gode scener, men fann han likevel litt føreseieleg. Filmmeldaren nemnde også musikken til Calexico som noko av det beste ved filmen. Per Haddal i Aftenposten hav han fem av seks poeng og meinte filmen var ein godt fungerande komedie. Haddal nemnde også musikkvalet.
Kritikarane utanfor Noreg var mindre entusiastiske. Bladet Variety skrytte av skodespelarprestasjonane, men syntest filmen mangla «driv og tyngd». Filmmeldaren på den svenske nettstaden «DVD forum» spøkte med at han lo ofte, så han håpa det var ein komedie han såg. Generelt var han nøgd med filmen, men han syntest prestasjonen til Hennie var noko «teatralsk».
Delstatar og territorium i India
India er ein sambandsstat delt inn i 29 delstatar og 5 territorium («Union Territory»). Delstatane er styrte av sjølvvalde lovgjevande forsamlingar og regjeringar, som regel med ein guvernør og ein førsteminister (Chief Minister) på toppen. Unionsterritoria er derimot direkte underlagde dei nasjonale styresmaktene, gjennom ein løytnant-guvernør peika ut av presidenten i India. Territoria Delhi og Puducherry har sine eigne folkeforsamlingar og ministerråd, men makta deira er avgrensa, og nokre typar lovar må godkjennast av presidenten.
Før sjølvstendet
Britisk India, som inkluderte dagens India, Pakistan, og Bangladesh, men ikkje Bhutan, Sri Lanka, Nepal eller Sikkim, var delt opp i to typar av område, provinsar og fyrstestatar («princely states»).
Etter 1947
Ved sjølvstendet i 1947 blei dei fleste inndelingane haldne ved like, bortsett frå område som blei delte i to mellom India og Pakistan, som Panjab og Bengal. Fyrstestatane fekk valet om kva stat dei ville høyra til. Statar som nølte, som Hyderabadstaten og Kashmir, kunne bli innlemma i sambandsriket ved hjelp av trugsmål eller militærmakt. Dei fleste av desse statane blei del av dei tilstøytande provinsane, medan andre fortsette som eigne delstatar. Rajputana, Himachal Pradesh, Madhya Bharat og Vindhya Pradesh blei laga av fleire samanslåtte fyrstestatar, medan Mysore, Hyderabad, Bhopal og Bilaspur fortsette som eigne provinsar.
Den indiske grunnloven av 1950 gjorde India til ein sambandsstat av delstatar (i staden for provinsar som tidlegare) og territorium. Delstatane hadde mykje sjølvstyre og fullstendige demokratiske rettar i unionen, medan unionsterritoria blei styrt av den indiske regjeringa direkte.
Part A states var tidlegare guvernørstyrde provinsar frå Britisk India, og blei no styrte av folkevalde guvernørar og delstatsforsamlingar. Dei ni del A-statane var Assam, Vest-Bengal, Bihar, Bombay, Madhya Pradesh (tidlegare Central Provinces and Berar), Madras, Orissa, Punjab og Uttar Pradesh (tidlegare United Provinces).
Part B states var tidlegare fyrstestatar. Dei blei styrte av ei folkevald lovforsamling og ein rajpramukh, ofte den tidlegare herskaren, som blei utpeikt av presidenten av India. Dei åtte del B-statane var Hyderabad, Saurashtra, Mysore, Travancore-Cochin, Madhya Bharat, Vindhya Pradesh, Patiala and East Punjab States Union (PEPSU) og Rajasthan.
Part C states var både tidlegare fyrstestatar og provinsar som hadde vore styrt av kommisærar utpeikte av den tidlegare generalguvernøren av India. Dei ti del C-statane var Delhi, Kutch, Himachal Pradesh, Bilaspur, Coorg, Bhopal, Manipur, Ajmer-Merwara og Tripura.
Jammu og Kashmir hadde særskild status fram til 1957. Andamanøyane and Nikobarane blei eit unionsterritorium styrt av ein lieutenant governor, ein guvernør med innskrenka makt utpeikt av sambandsregjeringa.
Omorganiseringa i 1956
Det viste seg snart at dei britiske inndelingane, som var skapte mest med tanke på kolonistyresmaktene, ikkje alltid var levedyktige. Strid mellom folkegrupper førte til at den indiske nasjonalforsamlinga omorganiserte statsinndelinga med States Reorganisation Act i 1956.
1. november 1956 blei India omorganisert med desse statane og territoria som følgje:
Statar
Unionsterritorium
Etter 1956
Sidan 1956 har fleire nye territorium og statar blitt skilde ut frå eksisterande statar. Bombay blei delt i Gujarat og Maharashtra etter språklinjer i 1960 under Bombay Reorganisation Act. Punjab blei delt i 1966 etter språklege og religiøse linjer under Punjab Reorganisation Act, der den hinditalande hindustaten Haryana blei til medan dei nordlege distrikta av Punjab blei overførte til Himachal Pradesh. Chandigarh, hovudstaden Punjab og Haryana deler, blei eit unionsterritorium.
Dei tidlegare franske og portugisiske koloniane i India vart annekterte av den indiske republikken, som territoria Pondicherry, Dadra, Nagar Haveli, Goa, Daman og Diu i 1962. I 1975 blei kongedømet Sikkim innlemma. Fleire unionsterritorium fekk gradvis status som delstatar: Himachal Pradesh i 1970, Manipur og Tripura i 1972, Mizoram i 1986, og Arunachal Pradesh og Goa i 1987, med Goa-eksklaven Daman og Diu omgjort til eit unionsterritorium.
I 2000 blei det oppretta tre nye delstatar: Jharkhand frå Bihar, Chhattisgarh frå Madhya Pradesh og Uttaranchal frå Uttar Pradesh. I 2014 blei Telangana skild ut frå Andhra Pradesh som ny delstat etter politisk press.
Territoria Delhi og Puducherry har fått utvida rettar til å velja sine eigne lovforsamlingar, eit steg på vegen mot delstatsstatus.
Busetjing
Delstatane i India, ordna etter folketal.
1961
1961 (romartal MCMLXI) var eit år i 1960-åra.
Asurvindauget
Asurvindauget (maltesisk Tieqa Zerqa) var ein naturleg boge på Malta. Bogen var forma som eit bord over sjøen og var ein av dei mest vitja attraksjonane på Dei maltesiske øyane. Bogen var særleg spektakulær om vinteren når bølgjene vaska høgt opp på innsida av bogen. Innhavet på Gozo og Dwejrabukta, der Asurvindauget ligg, vart danna for millionar av år sidan, då to kalksteinsgrotter kollapsa. Bogen kollapsa den 8. mars 2017 etter ei tid med kraftig uvêr og kuling.
Dwejra er ein turistlandsby som høyrer til kommunen St. Lawrence på Gozo.
Fungus Rock
Fungus Rock (maltesisk Il-Ġebla tal-Ġeneral, «Generalen si klippe»), er ein holme av kalkstein som stikk 60 meter opp av havet ved inngangen til ein nesten sirkelforma svart lagune i Dwejra på øya Gozo ved Malta. Holmen høyrer til kommunen St. Lawrence.
Ein general i Maltesarordenen oppdaga visstnok ei sjeldan rotfrukt, Fucus coccineus melitensis, kalla Maltasopp, på toppen av klippa. Planta vert feilaktig kalla ein sopp. Ein meinte at den illeluktande planta visstnok skulle ha medisinske eigenskapar og riddarane nytta han som blodstillande middel og for å kurere dysenteri. Han var så dyrverdig at han ofte vart gjeve som ei verdifull gåve til adelsfolk og andre vitjande på Dei maltesiske øyane. Stormeister Pinto la forbod mot å gå i land på holmen i 1746 og dei som braut forbodet vart straffa med tre år som galleislave for riddarane. For å verne om holmen og planta vart det derfor plassert ei vakt her og bygd ei vaklande taubanekorg til klippa frå fastlandet som ligg 50 meter unna. Seinare vart det derimot oppdaga at Fucus coccineus melitensis ikkje har nokon medisinske eigenskapar i det heile tatt.
I dag er Fungus Rock framleis eit naturreservat, men kystlinja nær klippa og sjøen rundt er fritt tilgjengeleg for både badeturistar og dykkarar.
Journalistikk
Journalistikk er arbeidet med å dokumentere hendingar i samtida. Ein journalist si oppgåve er å samle saman informasjon og nå folk gjennom forskjellige media. Det kan vere å gjere informasjon, politikk eller kultur offentleg, å halde ein kritisk debatt om samfunnet og samtida, legge eit press på makthavarane i samfunnet og utøve kritikk mot andre media og journalistar. Media blir difor ofte kalla den fjerde statsmakt.
Kriterium for nyhende
Kvar dag strøymer det inn med tips til redaksjonen i ei avis, radio- eller TV-stasjon. Då er journalisten sin jobb å vurdere kva som er viktig. I ei kommersiell medieverd vil dette også vere ei vurdering av kva som sel best. Difor vel redaksjonen ut kva nyhende som skal veljast ut frå nokre krav:
Masaru Hirayama
Han spela for klubben Nagoya Grampus Eight.
Braunau am Inn
Braunau am Inn er ein by i regionen Innviertel i Oberösterreich nordvest i Austerrike. Han ligg om lag 90 km vest for Linz og om lag 60 km nord for Salzburg ved grensa til Bayern i Tyskland. Byen har om lag 17 000 innbyggjarar og ligg ved elva Inn. På andre sida av elva ligg den bayerske motparten Simbach am Inn, som han er knytt til via bruer over elva. Braunau am Inn er kanskje mest kjend som fødestaden til Adolf Hitler.
Historie
Byen vart først nemnd rundt 810 og fekk bystatus i 1260, noko som gjern han til ein av dei eldste byane i Austerrike. Han vart ei viktig festning i området og ein knutepunkt for fleire handelsruter som dreiv salthandel med skipstrafikk på Inn.
Byen har gjennom historia skifta eigar fire gonger. Han høyrde til Bayern fram til 1779 og vart ein austerriksk by etter Teschen-traktaten, som avgjorde den bayerske arvefølgjekrigen. Som ein stor by i Bayern spelte han ei viktig rolle i det bayerske opprøret mot den austerrikske okkupasjonen under den spanske arvefølgjekrigen, då han var vertsby for Braunau-parlamentet, eit provisiorsk bayersk parlament i 1705 leia av Georg Sebastian Plinganser (1680-1738). Etter Pressburg-traktaten vart Braunau ein del av Bayern igjen i 1809. I 1816 etter omorganiseringa av Europa etter Napoleonskrigane, avstod Bayern byen til Austerrike, mot at dei fekk Aschaffenburg tilbake. Braunau har sidan den gong vore ein austerriksk by.
Braunau har ei flott kyrkje frå 1400-talet med ei 99 meter høgt spir, det tredje høgaste i Austerrike. Vernehelgenen er St. Stefan. Restane etter ei borg husar eit museum, og delar av dei tidlegare bymurane er framleis synleg.
Adolf Hitler vart fødd i Braunau den 20. april 1889, men han og familien flytta til Linz i 1894. Utanfor bygningen der han vart fødd står eit minnesmerke over offera som dyødde under den andre verdskrigen. Steinen er av granitt frå Mauthausen konsentrasjonsleir og seier: ''Für Frieden, Freiheit und Demokratie. Nie wieder Faschismus. Millionen Tote mahnen'', eller «For fred, fridom og demokrati, aldri meir fascisme, millionar av døde formaningar.»
I 1938 vart Ranshofen, som då hadde eit av dei største aluminiumsverka i Austerrike, annektert til Braunau. I 1948 hadde Braunau 11 744 innbyggjarar.
Braunau ar i dag mange industria, mellom anna produksjon av elektronikk, metall (AMAG), trearbeid og glas. Byen har òg det største aluminiumsverket i Austerrike.
Lage Opedal
Lage Opedal er ein norsk målar.
Liv
Lage Opedal er fødd i Porsgrunn. Etter fullført vidaregåande skule i Haugesund utdanna han seg ved Statens Kunstakademi i Oslo. I seinare tid har han butt i Tyskland, i henhaldsvis Dresden, Leipzig og Berlin. Han har hatt fleire utstillingar både i Tyskland og i Noreg.
Bileta til Opedal minner tilsynelatande om klassisk stilleben og landskapsbilete. Han ser mot målertradisjonen frå gamle meistrar, og målar fotorealistiske bilete av moderne karakter. Matrestar og avfall vert presenterte i ein tradisjonell, behageleg måleform. Opedal skaper bevisst eit avvik mellom det fotorealistiske i bileta og sjølve biletinnhaldet, kan henda for å skapa forvirring hjå sjåaren.
Guyana (fleirtyding)
Guyana kan visa til:
Ligeia Mare
Ligeia Mare er ein innsjø i nordpolområdet til saturnmånen Titan. Han er den nest største kjende innsjøen på Titan, etter Kraken Mare. Ei meir enn 400 km lang elv munnar ut i Ligeia Mare, og på observasjonstidspunktet såg ho ut til å vera fylt med væske.
På det djupaste kan Ligeia Mare vera opp til 200 meter djup.
Sulfat
Sulfat (SO42-) er eit anion bygd opp av eit svovelatom og fire oksygenatom. Salt og esterar som inneheld sulfation blir også kalla sulfat. Sulfationet har ein tetraedrisk struktur. Svovelatomet i midten er omgitt av dei fire oksygenatoma. Det blir ofte avleidd frå svovelsyre (H2SO4).
Ein framstiller uorganiske sulfat gjennom å løyse metall i svovelsyre, ved reaksjon mellom metalloksid, -hydroksid eller -karbonat med svovelsyre eller ved oksidasjon av metallsulfid eller -sulfitt. Organiske sulfat er esterer av typen ROSO3 eller R2SO4 der eitt eller begge hydrogenatoma i svovelsyra er erstattet av organiske grupper, R.
Mange typar sulfat finst i naturen, til dømes gips (CaSO4·H2O), barytt (BaSO4) og alunitt (KAl3(SO4)2(OH)6. I havet er sulfatkonsentrasjonen ca. 30 millimol per liter, noe som tilsvarer 960 g svovel per m3. Saman med kation kan sulfationet danna salt. Desse får namn etter kationet, ofte eit metall, men med endinga -sulfat. Nokre viktige sulfat i kjemisk industri er natriumsulfat og ammoniumsulfat. Dei fleste sulfata er lett løyselege i vatn. Dette gjeld likevel ikkje alltid. Til dømes er bariumsulfat og kalsiumsulfat (gips) tungtløyselege.
Mordovia
Mordovia (russisk Республика Мордовия, mordvinsk Мордовия Республикась) er ein republikk i Russland og eit av føderasjonssubjekta i den russiske føderasjonen. Hovudstaden er Saransk, arealet er 26 200 km² og innbyggjartalet 834 800 (2010).
Folkesetnad
Den største folkegruppa i Mordovia er russarar, medan mordvinarane er ein minoritet. Ved folketeljinga i 2010 var den etniske samansetjinga:
County Meath
County Meath (irsk Contae na Mí, «midten») er eit grevskap i Republikken Irland aust på Irland i provinsen Leinster. Det vert òg kalla The Royal County, men dette har aldri vore eit offisielt namn. Administrasjonsbyen er Navan, men enkelte offentlege kontor ligg òg i Trim, som er ein historisk viktig by.
County Meath grensar til Louth, Monaghan og Cavan i nord, Westmeath i vest, Kildare i sør og Dublin i aust. I tillegg har Meath kystlinje mot Irskesjøen.
I nyare tid har det vore ei forflytting av folkesetnaden i Meath, slik at dei nordlege og vestlege delane har opplevt utflytting, medan det i den austlege delen har kome mange innflyttarar, dei fleste frå Dublin.
Meath var opphavleg kjernen i ein eigen provins, Meath, men denne vart ein del av Leinster. Grevskapet omfatta heile Westmeath fram til 1543, då Westmeath vart eit eige grevskap.
I mellomalderen sat overkongen av Irland på Tara i Meath. Staden er derfor kulturelt viktig for irane. Ei anna viktig historisk stad er den 5000 år gamle gravstaden Newgrange, som er ein verdsarvstad.
Toshihiro Uchida
Toshihiro Uchida er ein tidlegare japansk fotballspelar.
Han spela for klubbane Nagoya Grampus Eight og Cerezo Osaka.
Fylkesveg 938 i Nordland
Fylkesveg 938 i Nordland går mellom Myre og Høydal i Øksnes kommune. Vegen held fram som kommunal veg til Nyksund. Strekninga mellom Myre og Høydal har asfaltdekkje, medan vegen vidare til Nyksund har grusdekkje. Vegen går gjennom eit lågt skar til Høydal, og vidare langs vestsida av Langøya. Vegen er 2,7 km lang. Den kommunale vegen vidare til Nyksund er 9,2 km lang.
Armierbukta
Armierbukta (maltesisk Bajjet l-Armier) er ei bukt ved Mellieħa på Malta. Armierbukta består av to strender, den største heiter Armier og den andre Litlearmier. Vatnet i bukta er krystallklårt. Bukta ligg rett ovanfor Comino.
Fylkesveg 939 i Nordland
Fylkesveg 939 i Nordland går mellom Myre og Palmåsen i Øksnes kommune. Vegen er 21,4 km lang.
Armierbukta
Ved Armierbukta ligg det fleire naust som maltesarane nyttar som sommarbustader. Det er òg nokre kioskar rundt bukta, men utan trafikk er det generelt rolege omgjevnader ved bukta.
Fylkesveg 939 i Nordland
Heile vegstrekninga har no asfaltdekkje, etter at strekninga mellom Palmåsen og Tofta vart asfaltert i 2006.
Hepatitt D
Hepatitt D er ein infeksjonssjukdom i levra med hepatitt D-virus (HDV) som årsak. Det er eit «ufullstendig» virus som utan hepatitt B-virus korkje kan overførast eller replikerast.
Historikk
Hepatitt D-virus vart oppdaga med immunfluorescensteknikk 1977 i leverbiopsiar frå HBsAg-positive individ. Funnet vart fyrst kalla deltaantigen (δ-antigen), sjølve viruset deltaagens (δ-agens) og infeksjonen deltahepatitt (δ-hepatitt). Seinare vart omgrepa hepatitt D og hepatitt D-virus innførde.
Virus
HDV er eit replikasjonsdefekt, enkelstrenga RNA-virus. Det tarv HBsAg som kappe og er berre infeksiøst i samband med ein HBs-antigenemi, anten i samband med ein akutt infeksjon (koinfeksjon) eller som superinfeksjon ved ein kronisk HBV-infeksjon. HDV liknar nærmast visse plantevirus og er det minste kjende viruset som kan infisera dyr eller menneske. Det finst 3 kjende genotypar.
Inkubasjonstid
Ved koinfeksjon stort sett som ved hepatitt B, kan vera mellom 2 og 12 veker. Stuttast ser inkubasjonstida ut til å vera ved superinfeksjon på ein kronisk hepatitt B (som oftast mellom 25 til 30 dagar).
Sjukdom
Heng saman med HBV-infeksjonen. Ved samstundes infeksjon av HBV og HDV (koinfeksjon) aukar risken for fulminant sjukdom. Som superinfeksjon kan HDV få ein kronisk HBV-infeksjon til å bløma opp og sjå ut som ein akutt hepatitt. Som superinfeksjon persisterer HDV i 70 %.
HDV gjer prognosen for ein kronisk HBV-infeksjon dårlegare og vanskelegare å behandla med interferon. I 60 – 70% utviklar pasientar med kronisk hepatitt B då levercirrhose. Mortaliteten for HDV-infeksjonar ligg på mellom 2 – 20%; tal som er 10 gonger høgare enn for monoinfeksjon med hepatitt B.
Spørsmålet om HDV aukar risken for malignitetsutvikling står meir ope, men truleg er levermalignitet ved kronisk HBV-infeksjon meir eit resultat av cirrhose enn av ein direkte kreftframkallande effekt av HDV. Ein HDV-infeksjon læker alltid når HBV-infeksjonen læker.
Epidemiologi
Bortsett frå at HDV ikkje ser ut til å smitta venerisk, er smittevegane for HDV som for HBV. Risken er størst for personar som er eksponerte for blod og blodprodukt. Globalt finst det truleg om lag 10 millionar HDV-infiserte. Reine epidemiar er rapporterte frå Sør-Amerika, Afrika og land kring Middelhavet. Framfor alt har Italia (der sjukdomen er best studert) høg prevalens. I middelhavslanda er hepatitt D endemisk blant HBV-berarar og ser til og med ut til å kunna smitta frå person til person gjennom nærkontakt. I Vest-Europa og Nord-Amerika er HDV avgrensa til intravenøse misbrukarar. Austasiatiske land har høg HBV-prevalens. Prevalensen for HDV er derimot meir blygsam. I Skandinavia vart HDV påvist for fyrste gong i 1973 og då i ein svensk sprøytemisbrukarpopulasjon. Etter mindre enn 10 år hadde prevalensen i same populasjonen auka til over 70% samstundes som intimkontaktane var smitta.
Førebygging
Særskild vaksine mot HDV-infeksjon finst ikkje. Immunitet mot hepatitt B gjev samtidig vern mot hepatitt D. Kroniske HBV-berarar får ingen immunitet mot HDV av immunglobulin (HBIG) eller vaksinasjon mot hepatitt B.
Behandling
Behandling bør fyrst og fremst rettast mot HBV-infeksjonen. Sjukdomen kan lindrast etter mange månaders interferonbehandling Dei fleste pasientane held fram med å vera positive for HDV-RNA, og behandling har truleg berre ein indirekte effekt. Antivirale middel er utan verknad.
Litteratur
Weiland O (2007) «Hepatiter» - i: Infektionsmedicin. Epidemiologi, klinik, terapi, 4. utg. (red. Iwarson S og Norrby R) s. 247-248 - Säve Förlag, Sävedalen. ISBN 9197268984.
Brooks GF, Butel JS, Morse SA (red. 2004) Jawetz, Melnick & Adelberg΄s Medical Microbiology, 23. utg. s. 467-468, 470, 476, 479, 482-484. - Lange Medical books/McGraw-Hill, Connecticut. ISBN 0-07-141207-7.
Dedicated Follower of Fashion
«Dedicated Follower of Fashion» er ein song av det britiske bandet The Kinks frå 1966. Songen er eit satirisk stykke om det britiske motemiljøet og modkulturen generelt. Songen vart gjeven ut som singel i februar 1966 og seinare vorte gjeven ut på mange samlealbum.
Musikalsk markerte denne og «A Well Respected Man» nokre månader tidlegare starten på ei ny retning for The Kinks med inspirasjon frå britisk varietémusikk.
Songen
På midten av 60-talet var moten i Storbritannia starta å verte stadig meir vågal og skandaløs, driven av ungdomskulturen i London. Motetrendane endra seg raskt og butikkane i Carnaby Street gjorde det godt på dei som prøvde å halde tritt med siste mote. Ray Davies såg dette og skreiv den satiriske teksten om ein overflatisk snobb, «''clothes are loud but never square / It will make or break him so he's got to buy the best ... He thinks he is a flower to be looked at ... In matters of the cloth he is as fickle as can be.''»
Davies hevdar han skreiv songen i eingong, skreiv teksten på ein skrivemaskin, og endra han aldri seinare. Han vart framført med Davies på akustisk gitar, medan resten av bandet kom inn på «It will make or break him so he's got to buy the best 'cause...» og repeterer «Oh yes he is»-linjene i refrenget. Bandet prøvde mange variantar av songen, forskjellige arrangement, forskjellig diksjon og gitarlydar. Davies var aldri nøgd med den utgåva som kom ut på singel, og var sint på managerane til The Kinks og Pye Records som pressa på for å få songen ut så raskt som tidleg.
Adrien Maurice de Noailles
'''Adrien Maurice de Noailles, 3. hertug av Noailles''' var ein fransk aristokrat og soldat.
Liv og virke
Han var son av Anne-Jules de Noailles og arva tittelen hertug av Noailles' då faren døydde i 1708.
Han kjempa i den spanske arvefølgjekrigen (1710–1713) og vart finansminister frå 1715 til 1718. Han utmerkte seg i den polske arvefølgjekrigen (1733–1738) og vart slik fransk marskalk i 1734. Han tente i den austerrikske arvefølgjekrigen og vart utpeikt som kommandør av dei franske styrkane i mars 1743. Han vart slått i slaget ved Dettingen i juni 1743, men klarte med suksess å drive austerrikarane ut av Alsace-Lorraine året etter, sjølv han mista høve til å gjere stor skade på den austerrikske hæren då dei kryssa Rhinen. Av den grunn vart han av Storbritannia rekna som ein større fiende for Frankrike enn Austerrike. Seinare fungerte han som diplomat og hadde stor påverknad på utanrikspolitikken.
I 1698, som comte d'Ayen, gifta han seg med Françoise Charlotte Amable d'Aubigné, niesa og arvingen til Madame de Maintenon og med ho fekk han seks born, fire døtrer og to søner. Dei to sønene hans, Louis de Noailles og Philippe de Noailles, hertug av Mouchy, vart òg franske marskalkar.
Anne-Kat. Hærland
Anne-Katrine Hegna Hærland er ein norsk komikar og programleiar.
Karriere
Hærland byrja å jobbe i NRK i 1993, som lysteknikar. Deretter vart ho tilsett i U-redaksjonen i NRK og jobba der ein månads tid. Hausten 1996 debuterte ho som programleiar. Hærland er mest kjend gjennom programmet Nytt på nytt, der ho var fast deltakar saman med Jon Almaas og Knut Nærum.
I 2003 vart ho dømd til 30 dagers fengsel for å køyre bil i alkoholpåvirka tilstand.
Digital signalprosessor
Digital signalprosessor er nemninga på mikroprosessorar spesielt utvikla for å nyttast inna digital signalhandsamimg og diskret regulering. I daglegtalen nyttar ein gjerne nemninga DSP, som er forkortinga til det engelske namnet «digital signal processor». Det som skil ein DSP frå andre mikroprosessorar er at arkitekturen er optimaisert for å utføra typiske signalhandsamingsoppgåver, som utrekning av indreprodukt, 2. ordens ARMA-seksjonar, FFT, etc. Ein DSP er òg typisk utstyrt med I/O-einingar som er lette¨å kopla saman med AD-omformarar, DA-omformarar og andre I/O-einingar.
IMac
iMac er ein serie stasjonære datamaskinar av merket mac (opphavleg Macintosh) produsert av Apple. Dette var den første maskinen som som kom etter at Steve Jobs vart administrerande direktør for Apple. Dette var ei heilt ny retning for Apple. Modellen frå 2007 er utforma med all hardware bak den breie flatskjermen innramma av eit stativ. Maskinene fåast i 20" og 24" versjonar. Alle iMacane er designa av Jonathan Ive. iMac er ein av Apples største suksessar og har framleis svært sterke salstal, men må sjå seg slått av den berbare MacBooken.
Da den vart avløyst av den nest siste modellen i iMac-serien som har alt innebygd i sjølve LCD-eininga. 6. september 2006 vart denne igjen avløyst av dagens modell. Denne har stort sett same utsjånad, men er ganske så annleis på innsida. Den har mellom anna ny prosessorarkitektur, Intel Core 2 Duo-prosessorar som køyrer på 1,83 GHz, 2,0 GHz og 2,16 GHz, og oppgraderbar til 2,33 GHz med 17", 17"/20" og 24" store skjermar.
Modellar
{|
iMac G3
Den første iMac vart presentert i mai 1998 og var da grensesprengande med det kompakte designet sitt. Den hadde ein G3-prosessor med 233 MHz og kom med ein harddisk på 4GB og kunne ta max 384 MB minne. Den hadde ein innebygd 15" CRT-skjerm. Den første modellen var i sal i seks oppdaterte versjonar fram til januar 2002 da den vart avløyst av iMac G4.
iMac G4
iMac G4 vart lansert i januar 2002. Den hadde LCD-skjerm og kom i 15", 17" og 20" (kom november 2003). Den modellen kom med 40 eller 60 GB harddisk og kunne ta max 1 GB minne. Den hadde ein stor sokkel (halvkule) som inneheldt sjølve datamaskin-delen og ein arm der skjermen var festa. Den vart oppgradert tre gonger. Denne var i sal fram til august 2004.
iMac G5
Imac G5 lansert i august 2004 den hadde eit heilt nytt design kvar alt er innebygd i skjermen. Den kom i 17" og 20" med widecreen format. Den har ein vertial cd-/dvd-rom på sida. Denne modellen kom med ein PowerPC G5 prosessor med ei fart på 1,8 GHz. Den hadde 256MB av RAM som standard, men kunne oppgraderast til 2.0 GB.
iMac G5 med iSight
Denne modellen vart lansert i oktober 2005. Den fekk eit tynnare design og eit lite webkamera på toppen av skjermen som heiter iSight som kunne brukast saman med ichar og Photo Booth som vart lansert same dag. Den fekk med fjernkontrollen Apple Remote som kunne brukast saman med Front Row.
iMac (Intel-based)
Den vart lansert i januar 2006. Dette var Apple si første maskin med Intel-prosessor, Intel Core Duo. Den har same design som sin forgjengar, men er ganske så annleis på innsida. Den har mellom anna ny prosessorarkitektur, Intel Core Duo-prosessorar som køyrer på 1,83 GHz, 2,0 GHz og 2,16 GHz, og oppgraderbar til 2,33 GHz med 17" og 20" store skjermar. I september 2006 vart denne iMacen oppdatert den fekk betre skjerm og ein skjerm med storleik større 24". Ny prosessor Intel core 2 duo og ein 24".
iMac alu
Denne vart lansert 8 august 2007. Den har fått eit heilt nytt og mykje tynnare design. Alt det kvite er borte til fordel for glas og aluminium. Nytt tastatur i aluminium som har same tastar som macbook. Denne imacen finst i to storleiker 20" og 24".
Seiji Kami
Seiji Kami er ein tidlegare japansk fotballspelar.
Han spela for klubben Nagoya Grampus Eight.
County Offaly
County Offaly (irsk Contae Uíbh Fhailí) er eit grevskap i Republikken Irland sentralt på Irland i provinsen Leinster.
Opphavleg utgjorde grevskapet Kongedømet Uí Failghe og det vart gjort til grevskap i 1556 av Maria I av England, og vart opphavleg kalla King's County («Kongen sitt grevskap») etter Kong Filipp II av Spania. Hovudbyen var Daingean fram til 1800-talet.
County Offaly grensar til Westmeath i nord, Roscommon, Galway og Tipperary i vest, Laois i sør og Kildare og Meath i aust.
I den sørlege delen av grevskapet ligg fjellkjeda Slieve Bloom, og i den nordvestlege delen ligg flaumsletta til Shannonelva, medan resten av området består av store myrområde, som Bog of Allen and Boora Bog.
Arøya
Hytter
Det er bygd stadig fleire hytter på øyane, hovudsakleg for innbyggjarar frå Grenlandsområdet (Porsgrunn og Skien) men i stadig større grad vert det kjøpt nye hytter av personar frå Oslo-området. Det har dei seinare åra vore stor utbygging og oppgradering av eksisterende hyttemasse. Øyane har ferjesamband med Helgeroa og Langesund heile året (Skjæløy og Ragnøy). I sommarhalvåret er det stor trafikk av sommargjester på ferjesambandet. Om sommaren går det ferje kvar time, heile dagen 7 dagar i veka, medan det i vinterhalvåret går rute to gonger dagleg. Det er òg taxibåt med base på den nærliggande Stokkøya (MS «Røkke»)
Britt
Brit og Britt er kvinnenamn danna som skandinaviske kortformer av Birgitta. Namna kan òg brukast som kortformer for engelske Britney, Britanny og Britton. Britt kan også vera eit slektsnamn.
Begge namna har norsk namnedag den 23. juli. Nærskylde namn er Berit, Brita, Birte og Brite.
Bruk
Brit og Britt var mykje bukte for norske jentebarn på 1940- og 1950-talet.
7. serierunde i Adeccoligaen 2013
7. serierunde i Adeccoligaen 2013 vart spelt 12. mai. Alle kampane vart spelte same dagen. heldt toppen og auka leiinga etter å ha vunne 3–0 over heime. Både og  tok sine første sigrar for for sesongen med høvesvis 1–0 borte mot  og 3–2 heime mot
Pokrovsk i Ukraina
Pokrovsk (ukrainsk skrift Покровськ; russisk Покровск) er ein by i Donetsk oblast (provins) i Ukraina. Han er det administrative senteret i Krasnoarmijisk rajon. Byen har kring 75 000 innbyggjarar.
Fram til 1938 heitte byen Grisjino (russisk skrift Гришино). Deretter heitte han Krasnoarmijsk' (ukrainsk Красноармі́йськ; russisk Красноарме́йск, Krasnoarmejsk) fram til 2016, då Ukraina avskaffa alle stadnamn av sovjetisk opphav.
Journalist
Ein journalist er ein person som driv med journalistikk, det vil seie å lage redaksjonelt stoff til ulike massemedium som aviser, nyhendebyrå, fjernsyn eller radio.
Å vere journalist
Journalist er ikkje i dag ein verna tittel, og det tyder at kven som helst kan kalle seg det. Det har difor i alle år vore viktig for dei som arbeider som journalistar å kunne definere kva som høyrer til journalistrolla. I Noreg er det i stor grad Norsk journalistlag som definerer denne rolla. Norsk Presseforbund står for utdeling av pressekort som er medlemsbevis for medlemmer i Norsk journalistlag og Norsk Redaktørforening. Aasmund Olavsson Vinje har vert ofte rekna som den fyrste norske journalisten.
Bakgrunnsstoff
সাংবাদিক ނޫސްވެރިން ჟურნალისტი Rojnamevan Журналист Willay kamayuq Novinar విలేకరి Журналист Gaztî
Tyssedal kraftanlegg
Tyssedal kraftanlegg (Tysso I) er eit freda kraftanlegg i Tyssedal i Ullensvang kommune. Anlegget vart teikna av arkitekt Thorvald Astrup og vidareført av Victor Nordan. Det vart reist mellom 1906 og 1918 og var det første større høgtrykks kraftanlegget i Skandinavia.
Kraftstasjonen Tysso I starta produksjonen i 1908 og var ferdig utbygd i 1918 med 15 peltonturbinar på totalt 100 MW. Den gjennomsnittlege årsproduksjonen var på 700 GWh. I 1980 vart fem av røyrleidningane øydelagde, og bortsett frå to av turbinane som heldt fram med produksjonen til 1989, vart produksjonen då stoppa og teken over av Oksla kraftverk.
Tyssedal kraftanlegg er no ein del av Kraftmuseet, som fortel historia om vasskraft- og industrireising i Noreg.
Freding og status
Kraftanlegget er eit av Noregs mest komplette industrielle kulturminne, og på bakgrunn av dette vart det freda av Riksantikvaren i 2000. Etter dette vart det gjennomført eit stort restaureringsarbeid.
Nokon arbeider for å få anlegget inn på UNESCO si verdsarvliste som kulturminne.
Bygget er tusenårsstad i Odda kommune og vart Århundrets byggverk i Hordaland og Sogn og Fjordane.
Internasjonal fjernsjakkstormeister
Fjernsjakktitlar blir delt ut av Det internasjonale fjernsjakkforbundet (ICCF). Verdssjakkforbundet FIDE godkjenner desse fjernsjakktitlane.
Tildelinga av titlane baserer seg no på ICCF sitt ratingsystem for internasjonal fjernsjakk. Det blir for stormeistertittelen i fjernsjakk kravd ratingprestasjonar på meir enn 2600 i godkjende internasjonale fjernsjakkturneringar på minst 8 parti.
Kva som er ein ratingprestasjon på meir enn 2600 blir definert ut frå gjennomsnittleg rating på deltakarane i turneringa. Her er tabellar som viser kor mange poeng ein må ta alt etter kor mange deltakarar turneringa har, og kor sterk den gjennomsnittlege ratingen er.
Fylkesveg 124
Fylkesveg 124 (Fv124) går mellom Sekkelstein i Askim og Lund i Aremark. Veglengda er 49,2 km.
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
Bob Dylan's Greatest Hits
Bob Dylan's Greatest Hits er det åttande albumet til Bob Dylan på Columbia Records. Det nådde 10. plass i USA og 3. plass i Storbritannia og selde 5x platina i USA. Det gjer albumet til eit av hans bestseljande.
Greatest Hits var første albumet sidan Blonde on Blonde i mai 1966 og den kjende motorsykkelulukka hans same sommaren. Dylan hadde vore stille sidan ulukka og det var ingen nye innspelingar på veg. Columbia trong eit nytt produkt for å utnytte populariteten Dylan no hadde oppnådd.
Dette var òg den første singelsamlinga til Dylan i 1960-åra, sidan alle utanom tre songar hadde vore gjevne ut som singlar i USA.
Biletet på omslaget vart teken av Rowland Scherman på ein konsert 28. november 1965 i Washington, D.C.. Albumet fekk ein Grammy-pris i 1967 for «Beste bilete på plateomslag». Sjølv om Dylan visstnok mislikte omslaget, vart det valt ut eit liknande bilete frå Concert for Bangladesh i 1971 for Bob Dylan's Greatest Hits Vol. II, ei samling som Dylan hadde langt meir kontroll over sjølv.
Albumet vart nymastra i 1997 og gjeve ut på ny. Denne utgåva inneheldt ein litt anna miks av «Positively 4th Street». I 2003 vart dette albumet gjeve ut i lag med to andre Dylan-samlingar som boksen Greatest Hits Volumes I-III.
Seiji Honda
Seiji Honda er ein tidlegare japansk fotballspelar.
Han spela for klubbane Nagoya Grampus Eight, Bellmare Hiratsuka, Vissel Kobe og Thespa Kusatsu.
Kristian Brinch Koren
Kristian Brinch Koren var fødd i Trondheim som son av overlege August L. Koren og Johanne Cathrine, fødd Brinch, og var ein norsk historikar og arkivar. Han vart tilsett som stiftsarkivar i Trondheim i 1891, og var riksarkivar 1913–33.
Fylkesveg 955 i Nordland
Fylkesveg 955 i Nordland går mellom Storvika i Sortland kommune og Smines i Øksnes kommune. Vegen går over eidet mellom Eidsfjorden og Romsetfjorden, og vidare langs vestsida av Romsetfjorden. Vegen er 13,2 km lang og har grusdekke.
Kristian Brinch Koren
Kristian B. Koren tok artium ved Kristiania Katedralskule i 1881, og fullførte filologiske studium i Kristiania hausten 1889. Etter å ha vore volontør ved Universitetsbiblioteket og vikar ved Riksarkivet, vart han 20. februar 1891 utnemnd til stiftsarkivar i Trondheim. Han vart utnemnd til riksarkivar 6. desember 1912, og tiltredde 2. april 1913.
Som riksarkivar utarbeida han eit arkivteknisk program, og fekk oppført nybygg for Statsarkivet i Bergen i 1921 og Statsarkivet i Trondheim i 1927, og fekk oppretta nye statsarkiv i Hamar i 1917 og i Kristiansand i 1930, og han fekk Stortinget til å vedta bygging av nytt Riksarkiv i 1929.
Modulasjon
Det finst mange ulike måtar å modulere eit signal på, men felles for dei fleste er at ein anten endrar amplituden, frekvensen eller fasen til berebylgja, eller kombinasjonar av dei. I blokkdiagrammet i Fig. 1 er det blokka til venstre, merka «Modulator», som utfører denne oppgåva. I tidsplanet kan det modulerte signalet uttrykkast som:
der v(t) er spenninga på utgangen av modulatoren, t er tid (eining s), A er amplituden, \omega_c er vinkelfrekvensen (eining rad/s) og \phi er fasen (eining rad) i høve til den umodulerte berebølgja. Frekvensen kan òg uttrykkast i eininga Hz:.
Ein har difor tre parameterar ein kan lata informasjonssignalet modulera (endra proporsjonalt med amplituden til informasjonsignalet)  :
Ein skil mellom analog og digital modulasjon. Det modulerte signalet som vert overført som elektromagnetiske bølgjer er alltid eit analogt signal, medan informasjonssignalet kan vera eit analogt signal eller ein digital bitstraum (som kan representera vilkårleg informasjon). Når informasjonssignalet er eit analogt signal, som tale eller musikk, vert det kalla analog modulasjon og når informasjonssignalet er ein digital bitstraum vert det kalla digital modulasjon.
Radio Tarifa
Radio Tarifa er ei spansk musikkgruppe frå Madrid. Gruppa spelar musikk som byggjer på musikktradisjonar frå ulike tider og plassar rundt Middelhavet. Namnet kjem frå Tarifa, den byen på det spanske fastlandet (og i Europa) som ligg lengst sør og nærast Afrika.
Dei nyttar tradisjonelle instrument, frå skilde tradisjonar, som darbouka, ney, oud, krummhorn, obo og den indiske tverrfløyta bansuri. Dei nyttar òg moderne instrument som elektrisk gitar og Hammondorgel. Stilmessig er dei spanske med innslag av flamenco, men går òg bakover til tida før 1492 då jødar og arabarar levde i Spania. Dei spelar hovudsakleg eigenkomponert musikk.
Gruppa blei grunnlagt på slutten av 80-talet av Faín Sánchez Dueñas, Benjamín Escoriza og Vincent Molino. Fleire andre musikarar og dansarar har vore innom, m.a. Gerardo Núñez, Rafael Jiménez og Joaquin Ruiz.
Gruppa er nominert til World Music Award i BBC.
Bjørdal Kraftverk
Bjørdal Kraftverk er eit vasskraftverk ved Bjørdal i Ørsta kommune i Møre og Romsdal.
Midlare årsproduksjon er på 31 GWh og installert effekt er på 4,3 MW. Kraftverket vart sett i drift i 1931og vart tilført meir vatn frå bekkeinntak i 1997
Vatnet som er brukt i kraftstasjonen vert seinare brukt i Vatne kraftverk.
Eigar er Tussa Energi AS
Det egoistiske genet
Boka vart omstridd, og mange tolka ho som eit forsvar for egoisme og sjølvisk åtferd på individnivå hjå menneske. Dette er likevel ikkje i tråd med korkje kva boka eller Dawkins sjølv hevdar. I intervju har Dawkins sagt at han i ettertid angrar på tittelen, og at han utan noko særleg til endringar godt kunne ha publisert den same teksten som til dømes «The immortal gene» eller «The cooperative gene».
Det er òg i denne boka Dawkins innfører mem-omgrepet.
Dataskjerm
Ein dataskjerm er eit apparat som viser informasjon anten tekstleg eller grafisk til ein brukar. Eit anna ord for ein slik skjerm er monitor. Det finst ulike typar skjermar, dei viktigaste er katodestrålerøyr-, flytande krystall- og plasmaskjermar.
Kilometer per time
Kilometer per time, (kilometer i timen), forkorta km/h eller km/t, er ei eining som vert nytta for å gi opp farten til køyretøy, til dømes når ein fastset ei fartsgrense. Internasjonalt nyttar ein forkortinga km/h. Eininga kan utleiast frå SI-einingane meter og sekund.
Fylkesveg 6300
Fylkesveg 6300 går mellom Sundet og Vingsand i Osen kommune. Vegen er 6,4 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 1 i Sør-Trøndelag.
Tomoya Yamagami
Han spela for klubben Nagoya Grampus Eight.
Fylkesveg 5900
Fylkesveg 5900 er ein ringveg i Ørsta kommune med utgangspunkt ved Høgebrua. Vegen er 15,7 km lang.
Vegen går langs begge sidene av Follestaddalselva, med eit tverrsamband over elva ved Follestaddalen skule.
Grafikkort
Eit grafikkort, eller skjermkort, er ein komponent i ei datamaskin som handsamar grafikk som vert vist på ein tilkopla skjerm. Grafikkortet er vanlegvis eit eksternt ekspansjonskort kopla til ein buss på hovudkortet i datamaskina, men mange moderne hovudkort kjem med enkle grafikkløysingar integrert i sjølve hovudkortet. Slike integrerte løysingar høver godt for arbeidsstasjonar som nyttar programvare med ikkje treng å presentere avansert grafikk, som til dømes kontorapplikasjonar. Tyngre oppgåver som til dømes dataspel, videoredigering og avansert 3D-grafikk krev framleis eit dedikert grafikkort. Nokre simuleringsverktøy som MatLab kan òg gjera seg nytte av avanserte grafikkkort. Grafikkprosessoren i slike kort avgjev mykje varme, så korta har eigne kjølevifter.